Neda Agha-Soltan
Neda Agha-Soltan (farsi, ندا آقاسلطان, Nedā Āġā-Soltān; 1982 - Teheran, Iran, 20. juni 2009) je Iranka koja je ubijena za vrijeme protesta poslije predsjedničkih izbora u Iranu 2009. godine. Jedan od mnogih posmatrača koji su bili prisutni na protestu, je uspio snimiti njeno ubistvo. Ubrzo poslije toga, ovi snimci su se pojavili na internetskim platformama vidljivi cijelom svijetu. Njeno ime je time postalo simbol opozicije. Neda na perzijskom jeziku znači "glas" ili "poziv." Također se metaforično tumači kao "glas Irana" i "simbol za pro-demokratske proteste koji eliminiraju Islamski režim."